Document ID: 32009R0822

A BIZOTTSÁG 822/2009/EK RENDELETE
(2009. augusztus 27.)
a 396/2005/EK európai parlamenti és tanácsi rendelet II., III. és IV. mellékletének a bizonyos termékekben, illetve azok felületén található azoxistrobin, atrazin, klórmekvát, ciprodinil, ditiokarbamátok, fludioxonil, fluroxipir, indoxakarb, mandipropamid, kálium-trijodid, spiro-tetramát, tetrakonazol és tiram megengedett szermaradék-határértéke tekintetében történő módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 5. cikke (1) bekezdésére és 14. cikke (1) bekezdésének a) pontjára,
mivel:
(1)
Az azoxistrobin, atrazin, klórmekvát, ciprodinil, ditiokarbamátok, indoxakarb, fluroxipir, tetrakonazol és tiram megengedett szermaradék-határértékét a 396/2005/EK rendelet II., illetve III. melléklete határozta meg. A fludioxonil, mandipropamid és spiro-tetramát megengedett szermaradék-határértékét a 396/2005/EK rendelet III. melléklete határozta meg. A kálium-trijodid megengedett szermaradék-határértékét nem határozták meg, és az anyag a 396/2005/EK rendelet IV. mellékletében sem szerepel.
(2)
A ciprodinil hatóanyagot tartalmazó növényvédő szer fűszernövényekre, levél mángoldra, céklára és spenótra történő alkalmazásának engedélyezésére vonatkozó és a növényvédő szerek forgalomba hozataláról szóló 1991. július 15-i 91/414/EGK tanácsi irányelvvel (2) összhangban lévő eljárás keretében a 396/2005/EK irányelv 6. cikke (1) bekezdésének megfelelően a II. és III. mellékletben megállapított, érvényben lévő megengedett szermaradék-határértékek módosítására irányuló kérelmet nyújtottak be.
(3)
A mankozeb (ditiokarbamátok) esetében a fokhagymára történő alkalmazás engedélyezését kérelmezték. Az indoxakarb esetében a málnára, feketeszederre és kelbimbóra történő alkalmazás engedélyezését kérelmezték. A fludioxonil esetében a sárgarépára, céklára, pasztinákra, tormára, vöröshagymára, salátabakszakállra, petrezselyemgyökérre, spenótra és levél mángoldra történő alkalmazás engedélyezését kérelmezték. A fluroxipir esetében a póréhagymára történő alkalmazás engedélyezését kérelmezték. A mandipropamid esetében a vörösmustárra, a káposztafélék leveleire és bimbóira, a spenótra, a kövér porcsinra és a levél mángoldra történő alkalmazás engedélyezését kérelmezték. A spiro-tetramát esetében a citrusfélékre, az almatermésűekre, a sárgabarackra, az őszibarackra és a szőlőre történő alkalmazás engedélyezését kérelmezték. A tetrakonazol esetében a sárgabarackra történő alkalmazás engedélyezését kérelmezték.
(4)
A 396/2005/EK rendelet 6. cikkének (2) és (4) bekezdésével összhangban importtolerancia-vizsgálati kérelmet nyújtottak be a passiógyümölcsön található azoxistrobin, a gyógynövénytea-gyökereken és fűszereken található ciprodinil és fludioxonil, a teán és kávébabon található fluroxipir, a banánon, dinnyén és szőlőn található kálium-trijodid, valamint a banánon található tiram tekintetében.
(5)
A klórmekvát esetében az egyik tagállam a klórmekvát környezetben történő előfordulására hivatkozva kérelmezte a II. mellékletben körtére megállapított megengedett szermaradék-határérték korlátozott időtartamra szóló engedélyének meghosszabbítását.
(6)
A 396/2005/EK rendelet 8. cikkével összhangban az érintett tagállamok értékelték a kérelmeket, majd az értékelő jelentéseket továbbították a Bizottságnak.
(7)
Az Európai Élelmiszerbiztonsági Hatóság (a továbbiakban: a Hatóság) megvizsgálta a kérelmeket és az értékelő jelentéseket, különösen a fogyasztókat és adott esetben az állatokat érintő kockázatokat, és indokolással ellátott véleményt adott ki a javasolt megengedett szermaradék-határértékekről. Ezen véleményeket továbbította a Bizottságnak és a tagállamoknak, valamint hozzáférhetővé tette őket a nyilvánosság számára (3).
(8)
A Hatóság indokolással ellátott véleményében arra a következtetésre jutott, hogy az adatokra vonatkozó valamennyi követelmény teljesült, és - 27 különleges európai fogyasztói csoport fogyasztói expozíciós szintjének megfigyelése alapján - a megengedett szermaradék-határértékekre vonatkozóan kérelmezett módosítások elfogadhatók a fogyasztók biztonsága szempontjából. Ennek során figyelembe vette az anyagok toxikológiai tulajdonságaira vonatkozó legfrissebb információkat. Sem az ezen anyagokat tartalmazó élelmiszereken keresztül az anyagoknak egész életen át tartó kitettség, sem az érintett termények túlzott fogyasztása által okozott rövid ideig tartó kitettség nem utalt a megengedhető napi bevitel (acceptable daily intake, ADI) vagy az akut referenciadózis (acute reference dose, ArfD) meghaladásának kockázatára.
(9)
A kálium-trijodid tekintetében a Hatóság arra a következtetésre jutott, hogy az anyag felvétele a IV. mellékletbe a fogyasztók biztonsága szempontjából elfogadható.
(10)
Az atrazin tekintetében a gabonafélékre ideiglenes MRL-t állapítottak meg 2009. június 1-jéig, amíg a kérelmező adatokkal nem igazolja a szermaradék pontos szintjét.
(11)
A kérelmező a közelmúltban benyújtotta az említett adatokat. Mivel fogyasztókat érintő kockázat nem merült fel, indokolt egy évvel meghosszabbítani az ideiglenes megengedett szermaradék-határérték érvényességét, hogy a Hatóság értékelhesse az adatokat.
(12)
A Hatóság indokolással ellátott véleménye alapján és a tárgy szempontjából jelentős tényezőket figyelembe véve a megengedett szermaradék-határértékekre vonatkozóan kérelmezett módosítások megfelelnek a 396/2005/EK rendelet 14. cikke (2) bekezdésében megfogalmazott követelményeknek.
(13)
A 396/2005/EK rendeletet ezért ennek megfelelően módosítani kell.
(14)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A RENDELETET:
1. cikk
A 396/2005/EK rendelet II., III. és IV. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. augusztus 27-én.

Labels: 3
6